જુના કાઠીયાવાડના બસો બાવીસ (૨૨૨) દેશી રજવાડાઓમાં લશ્કર અને પોલીસદળમાં સિપાઈ, ચોકીદાર, પસાયતા અને પટ્ટાવાળા તરીકે તેમજ ધોડાગાડી ચલાવનાર, બીડી વાળનાર, ચા - પાણી, પાનના ગલ્લા, સાયકલ રીપેરીગ કરનાર અને છુટક મજુરી કરનાર મુસલમાનોનો એક વર્ગ (જાતિ, જ્ઞાતિ કે જમાત) “સિપાઈ” તરીકે ઓળખાય છે. મુસ્લિમ સિપાઈ ઈમાનદારી, વફાદારી માટે જાણીતા છે. સિપાઈની બહાદુરી અને વફાદારીની વાતો કાઠીયાવાડના લોક સાહિત્યમાં નોંધાયેલ છે. સિપાઈ જાતિની જમાતોમાં સિપાઈઓની ૧૩૦ થી વધુ માન્ય અટકો, સરનેમ, ફેમેલી નેઈમ્સ છે. સૌરાષ્ટ્રમાં સિપાઈ જમાતો નાના ગામો કસ્બામાં પણ હોય છે. સૈારાષ્ટ્રના શહેરોમાં મહોલ્લા પ્રમાણે સિપાઈ જમાતો હોય છે. સૈારાષ્ટ્રના રાજવંશો સાથે સંકળાયેલા હોય છે.